Na temelju članka 5. stavka 2. Zakona o zaštiti pučanstva od zaraznih bolesti (»Narodne novine« broj 97/07, 113/08, 43/09, 130/17 i 114/18) i članka 45. Statuta Općine Punat (»Službene novine Primorsko-goranske županije« broj 8/18 i 10/19) načelnik Općine Punat dana 27. siječnja 2020. godine, donosi

**PROGRAM**

**mjera suzbijanja patogenih mikroorganizama, štetnih člakonožaca**

**(arthropoda) i štetnih glodavaca čije je planirano, organizirano i sustavno**

**suzbijanje mjerama dezinfekcije, dezinsekcije i deratizacije od javnozdravstvene važnosti za Općinu Punat u 2020. godini**

**Članak 1.**

Donosi se Program mjera suzbijanja patogenih mikroorganizama, štetnih člankonožaca (arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Općinu Punat u 2020. godini (u daljnjem tekstu: Program).

Programom se utvrđuju mjere, izvršitelji programa, sredstva, rokovi te način plaćanja i provedba Programa.

Sastavni dio Programa čini Program mjera suzbijanja patogenih mikroorganizama, štetnih člankonožaca (arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Općinu Punat u 2020. godini, koje je izradio Nastavni zavod za javno zdravstvo Primorsko-goranske županije.

**Članak 2.**

Općina Punat snosi troškove provedbe Programa mjera suzbijanja patogenih mikroorganizama, štetnih člankonožaca (arthropoda) i štetnih glodavaca mjerama dezinfekcije, dezinsekcije i deratizacije kako slijedi:

* u objektima i poslovnom prostoru u vlasništvu Općine Punat,
* na grobljima u vlasništvu Općine Punat,
* na javnim plažama i kupalištima,
* na javnim prometnim površinama,
* na ostalim javnim površinama.

Troškove provedbe suzbijanja patogenih mikroorganizama, štetnih člankonožaca (arthropoda) i štetnih glodavaca mjerama dezinfekcije, dezinsekcije i deratizacije u objektima i prostorima te na površinama iz stavka 1. ovoga članka Općina Punat nije dužan snositi u slučaju:

* kada je pozitivnim propisima određeno da te troškove snose drugi subjekti,
* kada je ugovorom o zakupu poslovnog prostora i ugovorom o zakupu javnih površina (terasa) sklopljenim između Općine Punat kao zakupodavca i zakupnika određeno da te troškove snosi zakupnik.

**Članak 3.**

Suzbijanje patogenih mikroorganizama, štetnih člankonožaca (arthropoda) i štetnih glodavaca mjerama dezinfekcije, dezinsekcije i deratizacije u objektima, prostorima te na površinama iz članka 2. ovoga Programa provodi osoba ovlaštena za obavljanje dezinfekcije, dezinsekcije i deratizacije sukladno propisima, koja s Općinom Punat sklopi ugovor o provođenju mjera dezinfekcije, dezinsekcije i deratizacije na području Općine.

**Članak 4.**

Troškove provedbe Programa u objektima i prostorima te na površinama koje nisu u vlasništvu Općine Punat snose, sukladno propisima, njihovi vlasnici odnosno korisnici.

**Članak 5**.

Stručni nadzor nad provedbom ovoga Programa provodi Nastavni zavod za javno zdravstvo Primorsko-goranske županije.

Stručni nadzor iz stavka 1. ovoga članka financirat će iz proračunskih sredstava Općine Punat za 2020. godinu.

**Članak 6.**

Program mjera suzbijanja patogenih mikroorganizama, štetnih člankonožaca (arthropoda) i štetnih glodavaca čije je planirano, organizirano i sustavno suzbijanje mjerama dezinfekcije, dezinsekcije i deratizacije od javnozdravstvene važnosti za Općinu Punat u 2020. godini izrađen od Nastavnog zavoda za javno zdravstvo Primorsko-goranske županije, koji je sastavni dio ovog Programa, nije predmet objave u “Službenim novinama Primorsko-goranske županije“.

**Članak 7.**

Ovaj Program stupa na snagu danom donošenja i objavit će se u “Službenim novinama Primorsko-goranske županije“.

OPĆINSKI NAČELNIK

Marinko Žic

KLASA:501-01/20-01/01

URBROJ: 2142-02-02/1-20-2  
Punat, 27. siječnja 2020. godine